CELEX: 62011TN0167
Language: sl
Date: 2011-03-15 00:00:00
Title: Zadeva T-167/11: Tožba, vložena 15. marca 2011 – Centre national de la recherche scientifique proti Komisiji

14.5.2011   
            
            
               SL
            
            
               Uradni list Evropske unije
            
            
               C 145/34
            
         Tožba, vložena 15. marca 2011 – Centre national de la recherche scientifique proti Komisiji
   (Zadeva T-167/11)
   2011/C 145/56
   Jezik postopka: francoščina
   
      Strank
   
   
      Tožeča stranka: Centre national de la recherche scientifique (Pariz, Francija) (zastopnik: N. Lenoir, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               tožbo razglasi za dopustno in utemeljeno;
            
         
               —
            
            
               Komisiji naloži, naj povrne domnevno terjatev v višini 20.989,82 eurov, ki jo je Komisija iz naslova pogodbe zatrjevala v svojem opominu dolžniku št. 2010 1232 z dne 26. oktobra 2010 in na podlagi katere je prišlo do akta o pobotu z dne 17. decembra 2010 (referenčna št. BUDG/C3 D(2010) B.2 - 1232), skupaj z zamudnimi obrestmi po zakonski obrestni meri, določeni v skladu z belgijskim pogodbenim pravom;
            
         
               —
            
            
               Komisiji naložil plačilo celotnih stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: kršitev člena II.19, prvi odstavek, splošnih pogojev pogodbe LSHB-CT-2004-503319, ki se nanaša na projekt „ALLOSTEM“ iz 6. okvirnega programa za raziskave in tehnološki razvoj (2002–2006) (v nadaljevanju: pogodba ALLOSTEM), ker je Komisija omejila oziroma celo onemogočila možnost tožeče stranke, da predloži dokaz o dobri izvršitvi pogodbe glede upravičenih stroškov osebja, in ker ni upoštevala meril opredelitve upravičenih stroškov.
            
         
               2.
            
            
               Drugi tožbeni razlog: kršitev pogodbenih obveznosti iz členov II.19 in II.20 splošnih pogojev pogodbe „ALLOSTEM“, ker je Komisija izključila upravičenost stroškov iz postavke „pristojbina za primer izgube zaposlitve“ in postavke porodniških dopustov biologinje, ki je bila zaposlena na podlagi pogodbe za omejen delovni čas.
            
         
               3.
            
            
               Tretji tožbeni razlog: kršitev člena 12 pogodbe „ALLOSTEM“, ki za presojo gotovosti vsake morebitne terjatve iz naslova navedene pogodbe določa veljavnost belgijskega prava. Tožeča stranka zatrjuje:
               
                           —
                        
                        
                           da naj bi se Komisija pri presoji, ali je uveljavljana terjatev resnična ali ne, oprla izključno na pravo Unije in ne na belgijsko pravo, ter
                        
                     
                           —
                        
                        
                           da je bil zoper terjatev podan resen ugovor, s čimer je bil slednji odvzet vsak značaj resničnosti..